
DISPUTATIO  MEDICO-CHIRURGICA 


INAUGURALIS 


DE 


FRACTURIS  SIMPLICIBUS. 


PBOCEMIUM. 

Ostendit  quotidiana  experientia  quantum  Ars 
Chirurgica  cum  interiorum  partium  curatione 
multis  nominibus  conjungatur,  quamque  necessa- 
rium sit  Medico,  quo  exerceat  artem  suam  cum 
ibi  honore,  aegrisque  utilitate,  ut  iUam  partem 
Medicinae  quoque  aliquatenus  cognoscat.  Hoc 
igitur  cum  ita  sit,  cumque  Ars  Chirurgica  hodie 
non  minimam  partem  merito  faciat  facultatum 
Medici,  non  alienum  esse  videtur,  hoc  argumen- 
tum Dissertationis  meas  seligere. 

In  hac  re  autem  consideranda,  lubenter  fa- 
teor me  plurimum  debere  Cl.  viro  Sir  Astley 

CooPER,  qui,  solita  sua  benevolentia,  fecit  mihi 
copiam  quorundam  experimentorum  quae  in  cu- 
niculos fecit,  de  modo  quo,  in  Simplicibus  Frae- 
turis,  ossa  conglutinentur;  atque  haec,  nondum 
edita,  cum  inseram,  credo  fore  ut  mihi  venia  de- 
tur, si  aliorum  auctorum  opiniones  de  calli  forma- 
tione omisero. 

In  sequentibus  paginis  contentus  fui  de  Sim- 
plicibus Fracturis  solum  agere ; ideo  partim  quia 
nolui  solitos  fines  hujusmodi  Dissertationum 
transire ; partimque  quia  credidi  plurium  anno- 
rum experientiam  postulari  ad  Compositas  Frac- 
turas commode  explicandas. 

■.■=-1-  - u 


DE  SIMPLICIS  fractura:  indiciis. 

Ex  Simplici  Fractura  intelligimus  eam  spe- 
ciem fracturae,  in  qua  extrema  fracta  ossa  nuUo 
modo  ex  cute  protruduntur;  ita  ut,  etiamsi  vul- 
nus cutis,  ex  eadem  causa  qua  os  fractum  fiierit,^ 
fieri  potest,  tamen  hoc  vulnus  cura  fracto  osse  non 
conjungatur. 

Notae  autem  fracturae  plures  sunt,  neque  om- 

nes  pariter  ad  rem  pertinent.  Ex  his  praecipujE 
sunt,  1.  Mutatio  formae  membri ; 2.  Inordinati 
motus  aspectusque  partis  fractae ; 3.  Musculorum 
distentiones,  ubi  homo  incipit  dormire,  vel  per 
ipsum  somnum ; et  4.  Crepitus,  qui  sub  membri 
motu,  inter  extrema  ossa  efficitur.  Hoc  proxi- 
mum signum  tamen,  etsi  plerumque  quasi  pro- 
prium esse  putatur,  non  perpetuum  est ; inter- 
dum enim,  ubi  fracta  ossa  inter  se  non  contin- 
gunt, nullus  talis  crepitus  sentiri  potest ; atque 
ita,  ubi  superior  pars  ossis  femoris  fracta  fuerit, 
hoc  signum  se  ostendere  non  solet.  Quinetiam, 
ut  crepitus  aliquando  nullus  est  ubi  os  fractum 
fuerit,  ita  interdum  est  ubi  nulla  fractura  existit. 
Etenim  ubi  pars  ictum  acceperit,  sequitur  inflam- 
matio, ex  qua  lympha  coagulabilis  effunditur ; at- 
que haec,  cum  periosteum  comprimit,  crepitum 
interdum  movet,  similem  ei  qui  inter  fracta  ossa 
percipitur.  Veruntamen,  in  tali  exemplo,  is  cre- 
pitus non  sentitur  nisi  post  tres  quatuorve  dies 
post  injuriam  acceptam ; neque  nisi  jam  inflam- 
matio tanta  frierit  ut  lympham  effuderit.  Plu- 
rimum interest  hanc  conditionem  a fractura  posse 
discernere ; siquidem  si  fasciis,  iisque  arcte  deli- 
gatis, modo  fractura?,  curata  fuerit,  plurima  in- 

commoda  oriri  possunt.  Praeterea  falli  quoque 
possumus  eo  quod,  in  luxationibus,  non  raro  cre- 
pitus accidit ; idemque  in  plerisquc  gravibus  in- 
juriis articulorum  evidens  est,  idque  maxime  post 
aliquot  dies,  ubi  jam  extremae  cartilaginosae  par- 
tes ossium  absorptae  fuerint. 

Alia  quoque  signa  fracturae  proponuntur ; qua- 
lia sunt  dolor,  amissioque  motuum  arbitrariorum 
membri : verum  haec  ex  simplici  contusione  fieri 
possunt,  itaque  parum  adjuvant  in  fractura  indi- 
canda. Accedit  quoque  decurtatio  membri ; sed 
neque  haec  propria  fracturae  est,  siquidem  in  luxa- 
tione quoque  accidere  solet.  Quod  si,  digito  ad- 
moto, possumus  inaequalitates  fracti  ossis  percip^e, 
facile  erit  protinus  fracturam  agnoscere;  verum 
hoc  raro  manifestum  est,  nisi  ubi  os  statim  subter 
cutem  situm  esL 

, , - CAP.  II. 

DE  EFFECTIBUS,  TAM  LOCALIBUS,  QUAM  GE- 
* NERALIBUS,  FRACTURAE  SIMPLICIS. 

r.  . , ; 

‘"  Qua^ndo  ^os  simpliciter  fractum  fuit,  sanguis 
inter  extremas  partes  ejus  effunditur;  veninfis 

sanguis  nihil  confert,  uti  olim  existimatum  est,  in 
osse  resarciendo,  sed  circiter  quartum  diem  post 
casum  absorbetur.  Quaeritur  quidem  an  integer 
sanguis,  an  rubrae  particulae  solum  ejus  (ut  putat 
Cl.  Doctor  Monro  tertius)  absorbeantur,  ita  ut 
fibrina  ejus  albumenque  supersint?  Utcunque 
- vero  hoc  sit,  accedit  inflammatio  circa  partes  frac- 
tas ossis,  periosteumque  ab  osse  disjungitur.  Haec 
inflammatio  posteaquam  ad  sex  dies  persteterit, 
effusio  cartilaginis  sive  firmae  lymphae  coagulabi- 
lis  fit,  semperque  a parte  interiore  periostei ; quae 
primum  exigua  copia,  deinde  multo  majore  facta, 
ossi  periosteoque  adhaeret.  Quod  si  talis  fractura 
est,  ut  fractae  partes  ossis  transverse  quasi  con- 
tingant inter  se,  tum  haec  inflammatio  accidit 
maxime  in  extremis  partibus : sin  vero  oblique 
os  fractum  fuerit,  tum  maxime  in  iis  partibus  quae 
ita  inter  se  committuntur,  ut  altera  in  alteram 
cjuasi  dilabatur.  Haec  materia  cartilaginosa,  in 
ouniculis  similibusque  bestiolis,  per  novem  de- 
cemve  dies  post  fi‘acturam  effunditur ; in  homine 
vero  longe  diutius,  peueque  ad  vigesimum  diem 
fertur.  Hujus  autem  copia  ut  adaugetm:,  perios- 
teum sensim  ab  osse  detrudit ; quod  ita  compri- 
mitur, ut  post  spatium. aliquod  absorbeatiur,  car- 

tilaginesque  inter  se  coeant.  Hoc  ubi  accidit, 
particulae  ossis  in  cartilagine  deponuntur,  quae 
gradatim  inter  se  adhaerent,  et  tandem  fractas  par- 
tes ossis  conglutinant ; prout  autem  os  increscit, 
cartilago  absorbetur,  donec  prius,  post  aliquamdiu, 
spatium  posterioris  ex  toto  impleat.  Aspectus  au- 
tem qui,  sub  hac  inflammatione  ejusque  sequelis, 
se  ostendunt  in  Tab.  I.  delineavi*. 


* Lubenter  subjicio  Cl.  viri  Doctoris  Moneo  tertii 
descriptionem  (cujus  mihi  perbenevolenter  copiam  fecit) 
actionum  naturalium  quibus  fracta  ossa  resarciuntur : 
“ In  consequence,”  inquit,  “ of  having  examined  a num- 
ber  of  instances  in  which  bone  was  forming,  I am  led  to 
believe  that  the  process  of  the  new  formation  of  bone  is 
as  follows : — Blood  is  effused,  the  red  particles  of  which 
are  speedily  absorbed,  together  with  the  serum,  The 
fibrina  which  remains,  forms  a sort  of  nidus,  in  which 
the  bony  matter  is  deposited : whdst  this  process  is 
taking  place,  the  bloodvessels  of  the  part  are  very  much 
enlarged.  The  bony  matter  is  not  deposited  in  a solid 
form  : it  is  probably  held  in  solution  by  the  phosphoric 
acid,  which  acid  is.  afterwards  abstracted  by  the  absor- 
bent vessels.  When  the  bony  substance  which  has  been 
recently  formed  has  been  dried,  it  is  very  white,  and  so 
Soft  that  it  may  be  scratehed  by  the  nail,  and  exhibits  a 
granular  surface,  but  which,  after  a short  time,  it  loses, 
(in  consequence  of  the  filling  up  of  the  interstitial 
spaces)  and  becomes  quite  smooth.  It  merits  particu- 
lar  notice,  that  these  small  grains,  which  constitute  as  it 

Quando  fractura  transversa  est,  ossaque  proti- 
nus inter  se  opponuntur,  haec  cartilago  effunditur 
circa  fractas  partes ; cumque  in  hac  materia  ossea 
deponatur,  fenda  quasi  formatur,  quae  totum  ex- 
tremum os  comprehendit  Sequitur  igitur  ut 
portiones  ossis  quae  transverse  committuntur,  ci- 
tius coeant  quam  ubi  fractura  obliqua  est ; si  enim 
fractae  partes  ossis  non  protinus  contingunt  inter 
se,  cartilagine  non  ex  toto  comprehenduntur,  par- 
tesque eminentes  vasis  absorbentibus  tolluntur. 
Haec  nova  res,  sive  incipiens  os,  Callus  vocatur : 
idem  admodum  vasculosus  est,  sed,  pari  modo  quo 
in  cicatrice,  vasa  post  tempus  aliquod  imihinuun- 
tur.  Novuin  quoque  os  tunc  validius  est  quam 
antea  fuit.  At  callus  constat- ex  materia  con- 
creta, cujus  structura  cancellata  est  f ; componi- 
tm-que,  tanquaih  vetus  os,  ex  gelatina  pliosphate- 
que  calcis:  huic  novum  periosteum  gignitur,  quod 
ex  priore  membrana  producitur. 

- ■■  •'■"Trr>n"'  ■■■ 

were  the  bases  of  the  bones,  are  not  always  of  the  same 
size.” 

* Vide  Tab.  II,  Fig.  1. 

f Vide  Tab.  II,  Fig.  1.  & 2.  > 

CAP.  III. 

DE  REBUS  PR^CIPUIS  CONJUNCTIONEM 

FRACTI  OSSIS  IMPEDIUNT. 

Multum  tamen  abest  ut  hoc  felici  ordine  frac- 
tum os  semper  ad  sanitatem  procedat.  Si  enim 
multum  comminutum  fuerit,  si  frusta  satis  ampla 
sunt,  interdum  coeunt;  sin  vero  admodum  exigua 
haec  sunt,  simulque  periosteum  ex  toto  abraditur, 
tunc  os  emoritur,  suppuratioque  succedit.  Atque 
ideo  quidem,  ubi  os  glande  plumbea  fractum  fuerit, 
raro  commode  coit,  interdumque  plurima  pericula 
accedunt.  Praeterea  in  senectute  fracta  ossa  ali- 
quando plurima  incommoda  movent ; ideoque  ca- 
vere debemus  quid  praesagium  in  iis  proferamus. 

Siquando  vero  simplex  fractura  ossis  mortem 
facit,  hoc  maxime  accidit  ideo  quia  prope  articu- 
lum injuria  est ; ut  puta  si  os  prope  genu  frac- 
tum fuerit,  inflammatio  tumorque  in  articulum 
extendere  possunt,  atque  ita  tantam  irritationem 
movere,  ut  corpus  sustinere  nequeat.  Quod  si 
homo  hanc  tolerat,  tamen  articulus  diu  rigidus 
erit,  saepeque  per  reliquam  aetatem  sic  afficitur. 

Accedit  quoque  quod  feridae,  prope  articulum; pa- 
rum aut  nihil  adjuvant,  in  retinendis  fractis  par- 
tibus sede  sua,  ita  ut  facillime  dimoveantur. 

Aliud  incommodum  est,  si  os  pluribus  partibus 
simul  frangitur;  pejusque  etiam  est,  si  ejusdem 
membri  duo  ossa  franguntur : hoc  ubi  in  femore 
crureque  simul  accidit,  vix  fieri  potest,  ut  frac- 
tura ita  curetur  ut  naturalis  longitudo  membri 
supersit  *. 

Vehemens  contusio  quoque,  simul  cum  frac- 
tura, gravis  est ; interdumque,  ubi  illa  magna  est, 
Vesicatio  per  totum  membrum  extenditur. 

Inimicum  quoque  est,  si  portio  musculi  vel  cu- 
jusvis  alius  partis  mollis  inter  extrema  ossa  se  in- 
sinuat; quinetiam  abjecta  portio  ipsius  ossis  par 
incommodum  efficere  potest.  In  priore  exemplo, 
fere  satis  est  membrum  extendere ; in  posteriore 
autem  opus  est  ut  incidamus  membrum,  portio- 
nemque ossis  detrahamus ; idemque  desideratur, 
si  quando' unum  ex  extremis  ossibus  musculum 
perforaverit.  p siivo 

Praeter  mala  jam  enumerata,  alia  quoque,  quae 
magis  ‘ad  univCTsum  corpus  pertinent,  interdum 


* Vide  BorEfi,  Traite  des  Mal.  Cliir.  t.  iii.  p,  29. 

conjunctionem  ossium  impediunt.  Igitur  in  cor- 
rupto habitu  corporis  ex.  Scorbuto,  Struma,  Ra- 
chitide;. Lue  Venerea,  Carcinomate,  Arthritide, 
vel  iis  similibus  morbis,  periculum  multum  ad- 
augetur ; interdumque  tanta  inflammatio  accidit, 
ut  hominem  rapiat.  Perniciosum  quoque  est,  si 
ipsa  ossa  praeter  naturam  mollia  vel  fragilia  sunt. 


CAP.  IV. 

DE  TEMPOEE  QUOD  POSTULATUE  AD  FRACTUM 
OS  RESARCIENDUM. 

Hoc  tempus  plurimum  variat,  pro  aetate  ho- 
minis, corporisque  natura  et  viribus ; ad  haec,  pro 
crassitudine  ossis,  pondereque  quod  debet  susti- 
nere. 

Primum  igitur  de  aetate,  i Novenmt  omnes 
ossa  juniorum  animalium,  caeteris  paribus,  citius 
coire  quam  adultorum  aut  senum  ; et  quo  junior 
aliquis  est,  eo  celerius  plerumque  ossa  congluti- 
nantur. Neque  hoo  difficile  explicatu  est ; si- 
quidem ossa  juniorum  admodum  vasculosa  sunt, 
eursusque  sanguinis  per  ea  celerrimus,  et  gelatina 

copiosa : in  senibus  autem  ossa  pauciora  minora- 
que  vasa  habent,  actionesque  vitales  in  iis  impe- 
diuntur copia  pliosphatis  calcis,  unde  maxima  ex 
parte  constant 

Quod  ad  corporis  naturam  viresque  pertinent, 
verisimile  est  fore  ut  in  valido  homine  ossa  citius 
conjungantur  quam  in  imbecillo,  atque  adeo  in 
integro  habitu  corporis  quam  in  vitiato.  Hoc 
evidentissimum  est  in  Scorbuto ; sub  quo,  non 
modo  fractum  os  non  coit,  sed  etiam  Callus,  qui 
aliquot  annos  antea  effusus  est,  interdum  absor- 
betur, osque  ab  hac  parte  flexile  fiat  : hujus  rei 

rt 

plmima  exempla  narrantur  in  navigatione  quam 
fecit  Lord  Anson  * Lan&enbeck  quoque  plu- 
res  narrat,  in  quibus  idem,  post  quinquaginta  dies, 
accidit,  ex  Febre  aut  ex  Erysipelatef . Carcinoma 
quoque  Luesque  Venerea  et  Rachitis  dicuntur  ab 
aliis  Calli  formationem  omnino  impedire.  Nondum 
plane  constat  utrum  Graviditas  impediat  necne 
conjunctionem  fractorum  ossium.  Plurima  quidem 
exempla  narrantur,  in  quibus  id  accidisse  dictum 


* Vide  p.  142.  edit.  15.  in  8vo. 
•f  Neue  Bibi.  b.  i.  p.  90. 

est  * ; interdum  tamen  graviditas  nihil  impedi- 
menti manifeste  offert  f ; etsi  illud  verum  est 
quod  a Warduop  dicitur,  ossa,  quaj  per  gravidi- 
tatem franguntur,  interdum  non  nisi  post  partum 
coire  incipere  f. 

Aliud  quoque,  quod  ad  hunc  locum  pertinet,  est 
Crassitudo  ossis.  Pondusque  quod  sustinet*.  Ple- 
rumque eo  ampliora  ossa  sunt,  quo  majus  pondus 
.sustinent,  quoque  validiores  musculi  sunt,  qui  in 
ea  inseruntur ; constatque  ut  quanto  crassius  ali- 
_quid  os  est,  tanto  longius  est  tempus  quo  conjun- 
gitur. Itaque  fractum  os  Femoris  tardius  con- 
crescit, quam  fracta  Tibia ; Tibia  autem  tardius 
.quam  os  Humeri  ossave  Brachii ; et  pari  ratione 
ffactm’ae  in  superioribus  membris  minus  pericu- 
losae sunt  quam  in  inferioribus. 

Posteaquam  igitur  Inflammatio,  de  qua  proxime 
•dixi,  desierit,  membrum  non  minus  mobile  est 
quam  protinus  post  casum  ; nullus  vero  crepitus 
tunc  percipietur,  ideo  quia  extrema  ossa  firma 


* Fab.  Hild.  Cent.  5.  Obs.  87.  Cent.  6.  Obs.  68. 

•f*  Alamson  in  Med.  Ob.,and  Inq.  vol.  iv.  No.  37. 
Webneb  in  Richtek,  Bib.  ii.  p.  591. 

J Med.  Chir.  Trans,  vol.  v.  p.  359.  , 

lympha  coagulabili  tunc  conteguntur.  In  juni- 
oribus extrema  ossa  incipiunt  coire  post  nonum 
diem  ; in  provectioribus  autem  aetate'  non  nisi 
post  decimum  undccimumve ; atque  hsec  conjunc- 
tio firma  est,  in  exiguis  ossibus,  diebus  viginti ; in 
crassioribus,  non  nisi  triginta  aut  quadraginta. 
Hoc  vero  multum  ex  pluribus  rebus  pendet.  So- 
litum autem  tempus  quo  os  Femoris  coit,  est,  in 
adulto  homine,  inter  dies  triginta  et  quadraginta ; 
in  junioribus  citius,  fereque  res  bene  iis  cedit. 
Tibia  vero  coire  solet  diebus  paulo  paucioribus, 
tardius  citiusve  pro  aetate.  Os  Humeri  mense 
coire  con.suevit.  Radiusque  et  Ulna  paulo  matmius. 
Clavicula  quoque  mensem  postulare  solet : illud- 
que  de  omnibus  memorandum  est,  quod  melius 
est  ut  ferulae  diutius  quam  necessarium  est,  quam 
non  satis  diu,  admoveantur. 


CAP.  V. 

DE  SIMPLICIUM  FRACTUIIARUM  CURATIONE. 

Consilia  in  Simplicibus  Fracturis  curandis, 
ut  verbis  Samuelis  Cooper  utar,  sunt. primum 

extrema  ossa  in  pristinas  sedes  componere;  deinde 
eadem  ibi  retinere;  et  denique  omnia  molesta  sig- 
na aut  arcere  aut  depellere.  Haec  igitur  sequen- 
' tibus  tribus  Sectionibus  prosequar. 

Sect.  I.  De  Fracturis  reducendis. 

Hoc  primum  consilium  tum  solum  idoneum 
est,  cum  fractae  partes  ossis  ex  naturali  sede  de- 
pulsae fuerint  ; neque  enim,  si  liaec  integra  est, 
Chirurgus  aliquid  habet  quod  faciat,  nisi  ut  mem- 
brum fasciis  deliget,  omniaque  incommoda,  siqua 
sunt,  discutiat.  Quod  si  ossa  ex  naturali  loco 
detrusa  sunt,  opus  est  tunc  ut  reducantur;  id 
quod  plerumque  fit  triplici  modo.  Extensione  sci- 
licet, Contra-Extensione,  et  Coaptatione.  Hae  au- 
tem, ut  inquit  Boyer,  plurimum  variant  pro  na- 
tura mali  ; neque  semper  omnes  postulantur,  si- 
quidem duae  priores  plane  aliense  sunt  in  Fractu- 
ris Patellae  aut  Olecrani,  ubi  jam  partes  fractae  ni- 
mis inter  se  disjunguntur.  In  talibus  igitur  frac- 
turis reducendis,  ita  componendum  membrum  est, 
ut  musculi  superiori  parti  affixi  quam  maxime 
relaxentur,  atque  deinde  hanc  ita  detrudendo 
ut  inferiorem  contingat.  Ex  Extensione  autem 
intelligitur  ea  vis,  qua  inferior  pars  membri  ita  a 

trunco  deducitur,  ut  fracta  ossa  commodissime 
in  sedem  suam  propellantur;  ex  Contra-Extensio^ 
ne  autem  ea  vis,  qua  trahitur  superior  pars  mem- 
bri, ita  ut  faciat  impedimentum  Extensioni,  atque 
ita  reddat  faciliorem  reditum  fracti  ossis  in  natu- 
ralem situm. 

Quaeritur  autem  cui  parti  hae  vires  optime  ad- 
moveantur ? Secundum  veteres  Chirurgos,  quos 
PoTT  secutus  est,  optime  admoventur  quam 
proxime  fractam  partem  : haec  tamen  ratio  non 
optima  esse  videtur ; quinetiam  interdum  plane 
-inhabilis  est,  ut  puta  in  fracta  cervice  ossis  Femo- 
ris. Verum  quidem  est  vim  qua  membrum  ex- 
tenditur facile  admoveri  posse  inferiori  parti  ejus ; 
at  vero  contra-extensio  a superiore  parte  fieri  nul- 
lo pacto  potest.  Praeterea  Spasmus,  qui  efficitur 
comprimendo  musculos  prope  fracturam,  non  me- 
diocriter impedit  quominus  ossa  reducantur.  Ex- 
trema fracta  ossa  quoque  plerumque  plus  minus 
aspera  sunt ; itaque  compressio  niusculorum  pro- 
pe haec  manifeste  contraria  est,  non  modo  qui^ 
spasmus  in  iis  concitatur,  sed  etiam  quia  injuria 
partium  quae  jam  facta  est  hoc  modo  plurimum 
intenditur. Accedit  quoque  quod,  ubi  vis  tam 
prope  fracturam  admovetur,  longe  major  esse  de- 

bet ; neque  cursus  quo  admoveri  debet  tam  facile 
servatur.  Ex  his  omnibus  igitur  manifestum 
erit,  Extensionem  et  Contra-Extensionem  melius 
fieri  in  eas  partes  cum  quibus  fracta  ossa  conjun- 
guntur ; atque  ita  in  fractura  Femoris,  extensio- 
nem optime  admoveri  ad  tibiam,  contra-extensio- 
nem  autem  ad  pelvem ; parique  ratione  in  frac- 
tura Tibiae,  priorem  ad  pedem,  posteriorem  autem 
ad  femur;  optime  admoveri.  Vis  autem  adhiberi 
debet  quam  maxime  in  cursu  naturali  ossis ; mul- 
toque magis  valebit,  minusque  mollibus  partibus 
nocebit,  si  gradatim  potius  quam  subito  adhibe- 
tur. Musculi  autem  relaxari  quam  maxime  de- 
bent. Quanta  vero  vis  necessaria  sit  ex  ratione 
fracturae  multum  pendebit.  Si  haec  transversa 
est,'  ossaque  prope  inter  se  contingunt,  exigua  vis 
satis  erit ; sin  vero,  uti  in  obliqua  fractura,  extre- 
ma’ ossa  per  longum  spatium  a sede  sua  dimoven- 
- tur*;  major  vis  manifeste  requiritur,  necessarium- 
que interdum  est  lenem  extensionem  servare,  ita 
iit  contactura  partium  retineat. 

Atque  ita  quidem  '.  Reductio  membri  plerum- 
que ' satis  ^facile  efficitur.  Interdum  vero  ex  dolore, 


♦ Vide  Tab.  II.  Fig.  2. 

terroreve,  aut  iis  similibus,  majoris  negotii  est  id 
praestare.  Hoc  ubi  accidit,  summa  opera  danda 
est  ut  musculi  quam  maxime  relaxentur  ; id  quod 
fieri  interdum  non  potest,  nisi  sanguis  mittitur ; 
ejusque  missio  potest  quoque  in  reprimenda  in- 
flammatione, si  haec  gravis  est  futura,  valere. 

Sect.  II.  De  Retentione  fractorum  ossium. 

Sub  hoc  capite  comprehendendae  sunt,  non  mo- 
do rationes  ossium  retinendorum,  sed  etiam  in- 
flammationem tumoremque  reprimendi,  atque  adeo 
absorptionem  effusi  sanguinis  efficiendi,  cutem- 
que laxam  humidamque  et  naturalem  servandi. 
Haec  igitur  ut  praestemus,  primis  quatuor  quin- 
queve  diebus,  fracta  pars  humida  servari  debet, 
linteo  ex  lotione  vaporante  expresso,  eaque  quae 
neque  irritationem  pruritumve  aut  erysipelas  mo- 
vet. Talis  lotio  commode  fit  aut  ex  Spiritu  Vini 
Rectificato,  cum  liquore  Ammoniae  Acetatis  aqua- 
que Rosae;  aut  ex  liquore  Plumbi  Subacetatis 
diluto,  cum  aqua  communi  Tincturaque  Opii,  si 
opus  esse  videtur.  Alii  unguentis  potius  utun- 
tur ; atque  ita  Pott  solebat  ceratum  imponere 

ex  solutione  in  Aceto  Lythargyri,  cum  sapone 
oieoque  et  cera;  atque  hoc,  ut  ille  inquit,  ‘‘  Ues 
very  easy,  repels  inflammation,  is  not  adherent, 
comes  oflP  clean,  and  very  seldom,  if  ever,  irritatea 
or  causes  either  Herpes  or  Erysipelas.”  Praeter 
haec  commoda,  manifestum  erit  hoc  optimum  esse 
quod  potest  saepius  ita  admoveri,  ut  membrum 
non  agitet ; atque  ita  ut  neque  dolorem  moles- 
tiam ve  aegro  facessat,  neque  fractas  partes  disjun- 
gat. 

- Quod  pertinet  vero  ad  simplicem  retentionem 
membri,  hoc  efficitur  fasciis  ferulisque  et  aliis  si- 
milibus, quae  ita  admoventur,  ut  fractas  partes  in 
naturali  sede  sua  quam  maxime  retineant.  Si 
licet  auctoritate  Cooper  uti,  « Time  alone  would 
complete  their  cure,  were  there  not  in  the  muscles 
a coutinual  propensity  to  displace  the  ends  of  the 
fracture  again.  In  cases  of  fracture,  these  organs 
are  often  affected  with  involuntary  spasmodic  ac- 
tion ; by  which  the  broken  part  would  certainly 
be  displaced,  were  no  measures  taken  to  maintain 
the  extremi ties  of  the  broken  bone  in  contact, 
Besides,  the  patient  in  easing  himself,  coughing, 
sneezing,  &c.,  must  unavoidably  subject  the  limb 
to  a degree  of  motion,  by  which  the  coaptation 

would  be  altogether  destroyed  Itaque  opus 
est  ut,  dum  Callus  formatur,  membrum  aequaliter 
firmum,  ossaque  commode  inter  se  opposita  reti- 
neantur ; atque  haec,  uti  dicit  Boyer,  pars  cura- 
tionis est  quae  Chirurgi  peritiam  experientiamque 
optime  ostendit. 

Ex  Fasciis  autem  in  simplici  fractura,  vulgatis- 
simae sunt  ea  quae  membro  circumvolvitur  {Roller 
ut  Anglice  loquimur),  eaque  multiplex  (quae 
Eighteen-tail\oc2ii\xr),QB.Q^e  denique  quae  a ScuL- 
TET  adhibetur,  quaeque  in  Gallia  vulgo  usurpatur. 
Ex  his  tribus,  prima  in  fracturis  membrorum  su- 
periorum, Claviculae,  ossis  Pectoris,  Costarum,  os- 
siumve  Pelvis,  solum  adhibetur,  fortasseque  in  iis, 
non  modo  facile  admovetur,  sed  etiam  magis  va- 
let quam  ulla  alia.  At  si  fractura  membri  infe- 
rioris est,  optima  est  vel  multiplex  fascia,  vel 
Scultet : hic  enim  cum  istae  pariter  prosint  atque 
prior,  ita  longe  facilius  et  aegro  et  chirurgo  repo- 
ponuntur,  neque  talis  motus  efficitur,  ut  fractum 
os  ullo  modo  sejungatur.  Ex  his  autem  multi- 
plex fascia  saepius  in  Britannia  nostra  adhibetur, 
soletque  modo  Emplastri  Saponis  imponi ; quae 


. . * S,  Coopeh’s  Surglcal  Dictionary. 

forma,  si  utilitates  non  adauget,  at  certe  nihil  no- 
cet, magisque  firmiter  adhaeret.  Quaecunque  au- 
tem fascia  sit  qua  utimur,  summa  opera  danda 
est  ut  quam  maxime  aequaliter  membrum  com- 
primat ; si  enim  in  partem  fractam  validius  quam 
in  caeteras  agit,  potest  plurimum,  nocere,  compri- 
mendo musculos  in  fracta  asperaque  ossa,  at(|ue 
ita  spasmum  movendo.  Insuper,  si  musculi  bene 
relaxantm',  possunt  ita  in  spatium  inter  ossa  de- 
trudi, atque  sic  conglutinationem  prohibere ; quin- 
etiam  inflammatio,  suppuratioque  et  exulceratio 
interdum  ita  moventur,  casusque  primum  sim- 
plex hoc  modo  in  periculosissimum  convertitur. 

Proximae  sunt  Ferulae,  quas  plerumque  ex  ligno 
cbartave  crassa  vel  stanno  aut  cupro  ita  fiunt,  ut 
formae  partis  fractae  quam  maxime  respondeant, 
ita  ut  siqiiae  eminentiae  in  membro  sunt,  par  ca- 
vum in  ferula  sit,  iisque  similia.  Consilium  au- 
tem ferularum  est  fractum  membrum  immobile 
reddere ; id  quod  efiicitur,  non  quidem  ferulis 
quae  protinus  fracturam  contegunt,  quaeve  paucos 
solum  pollices  ab  ea  extenduntur,  sed  iis  quae  sa- 
tis longae  sunt,  ut  ultra  proximos  articulos  proce- 
dant. Neque  enim  minora  incommoda  sunt  ex 
ferula  nimis  brevi,  quam  ex  male  adhibita  fascia. 

Quominus  vero  molestia  ulla  ex  ferulis  sit,  so^ 
lent  impleri  lana,  gossipio,  plumis  vel  iis  simili- 
bus ; vel  quod  pariter  valere  videtur,  stupa  est,  si 
vetusto  panno  includitur,  ita  ut  interiori  parti  fe- 
rulae respondeat.  Haec  igitur  ita  membro,  jam 
fasciis  suis  incluso,  adhibetur.  Quot  vero  ferulae 
requirantur  plurimum  variat ; nunquam  pluribus 
quam  quatuor  opus  est,  di:  seque  plerumque  suf- 
ficiunt. Istae  autem  in  situ  retinentur  filis  ha- 
benisve  cum  idoneis  fibulis ; quoque  firmius  ser- 
ventur, utimur  interdum  fascia,  qua  omnia  inclu- 
duntur. Antequam  vero  haec  adhibetur,  necessa^ 
rium  est  exiguis  pulvinis  cavas  partes  implere, 
nequa  molestia  ex  frictione  moveatur. 

At  praeter  fascias  femlasque,  opus  est  ut  posi- 
tui quietique  membri  consulamus ; quinetiam 
prior  plurimum  ad  commodam  curationem  perti- 
net. Hic  igitur  esse  debet  talis  qualis,  cum 
aegro  jucundissimus  est,  tum  conjunctioni  ossium 
maxime  favet.  Manifestum  autem  omnibus  est, 
conditionem  membri  in  somno  eam  esse  quae  ho- 
minem minime  perturbat ; eaque  est  inter  exten- 
sionem et,  ut  ita  dicam,  semi-flexionem.  Igitur, 
ut  inquit  Boyer,  positus  membri  leniter  flexus 
is  est  sub  quo  musculi  omnes  pariter  relaxantur; 

itaque  is  maxime  naturalis  est,  et  in  fracturis  ap- 
tissimus. Quinetiam,  uti  idem  dicit,  is  positus 
laudatus  est  Hippocrate  GALENoque,  ve- 
hementerque,  et  fortasse  paulo  nimis,  a Pott. 
Veruntamen  constat  hunc  positum  plerumque 
optimum  esse,  etsi  suis  incommodis  non  semper 
caret.  In  positu  autem  componendo,  summa  cu- 
ra opus  est  ut  totum  membrum  aequaliter  insidat ; 
hoc  enim  nisi  servatur  gravem  injuriam  movere 
potest. 

Sequitur  Quies,  quae  non  minus  ad  fracti  mem- 
bri curationem  pertinet ; quo  enim  haec  major  est, 
eo  citius  meliusque  ossa  conglutinantur.  Hoc 
autem  magis  evidens  est,  quam  ut  multis  verbis 
desideret.  Etenim,  siqua  foeditas  post  fractum 
membrum  superest,  non  raro  ex  hujus  partis  cu- 
rationis negligentia  accidit ; et  sive  haec  negli- 
gentia  Chirurgi  fuerit,  an  .®gri,  plerumque  priori 
vitio  datur,  qui,  per  reliquam  aetatem  hominis, 
hujus  contumelias  oinniumque  qui  hunc  noverunt 
immerito  fortasse  sustinet.  Quod  si  quies  spas- 
mis prohibetur,  qui  interdum  tam  graves  sunt  ut 
hominem  tollant.  Opium  satis  magna  copia  com- 
mode adhibetur. 

Sect.  III.  De  Reliquis  partibus  Curationis. 

Per  aliquot  dies  posteaquam  os  fractum  fuerit, 
plerumque  opus  est  victu  tenui  et  exiguo  ; cibus- 
que commode  ex  sorbitionibus  jusculisque  leviori- 
bus, et  iis  similibus,  constat.  Adjuvat  quoque, 
ubi  homo  plenus  est,  missis  paucis  unciis  sangui- 
nis vehementem  inflammationem  febremque  ar- 
cere ; idque  maxime  si  malus  habitus  corporis  est. 
Post  aliquamdiu  tamen  nimia  abstinentia  non 
prodest ; siquidem  cursus  sanguinis  satis  vehe- 
mens requiritur  quo  Callus  recte  formetur. 

Si  alvus  astricta  est,  non  protinus,  tanquam 
alias,  decurrendum  est  ad  medicamenta  purgan- 
tia : lex  enim  Naturae  est  ut,  quoties  ulla  pars  re-- 
sarcienda  est.  Secretiones  Excretionesque  immi- 
nuantur, quo  plus  sanguinis  ad  affectam  partem 
feratur.  Quod  si  igitur  secretiones  excretiones- 
que nimis  mature  adaugemus,  sanguis  ab  hac 
parte  avertitur,  atque  ita,  in  hoc  exemplo,  ossa 
tardius  conglutinantur.  Praeterea  si  Purgantia 
nimis  saepe  dantur,  sequitur  ut  quies  hominis  po- 
situsque membri  saepe  perturbentur : eademque 
non  minus  nocere  possunt,  vires  corporis  uimis 

frangendo.  Haec  tamen  ita  dico,  ut  non  negem 
purgantibus  interdum  opus  esse ; sed  ut  affirmem 
ea,  si  nimis  frequentia  sunt,  posse  plurima  incom- 
moda afferre. 

Quo  autem  homo  quam  minime  moveatur,  de- 
bet collocari  in  lectulo,  quod  ab  Earle  inventum 
est,  quodque  cum  in  se  aperturam  habeat,  potest 
homo  cum  quam  minimo  motu  dejicere ; purgan- 
tiaque,  si  tali  homini  dantur,  minus  nocent,  for- 
tasseque,  post  spatium  aliquod,  recte  dantur  quo 
secretiones  excretionesque  restituantur. 

Ubi  igitur  solitum  tempus  jam  praeterierit  quo 
fractae  partes  coeunt,  chirurgus  fascias  suas  sol- 
vere debet,  cognoscereque  an  Gallus  jam  satis  in- 
duruerit, ut  ex  toto  fasciae  omittantur.  Quod  si 
res  non  ita  se  habet,  fasciae  ferulaeque  iterum  ad- 
movendae erunt,  servandaeque  donec  sanatio  in- 
tegra est.  Cum  vero  pleraeque  fracturae,  quae  so- 
lito tempore  non  coeunt,  obliquae  sint,  haec  ul- 
tima occasio  erit  ossa  recte  reducendi ; idque,  si 
opus  est,  nunc  faciendum  est.  Interdmn,  si  ossa 
post  longum  tempus  non  coierint,  adjuvat  mem- 
brum includere  corio,  quod  bene  ei  adaptatur,  arc- 
teque  deligatur.  - 

CAP.  VI. 

DE  CAUSIS  FCEDITATIS  MEMBRI. 

Interdum  accidit  ut  Gallus  tauta  copia  ef- 
fundatur, ut  ossis  magnitudinem  multum  adau- 
geat. Haec  causa  foeditatis  cognita  fuit  Celso, 
qui  ita  scribit : “ Nonnunquam  autem  certe  qui- 
dem ossa  conferbuerunt,  superincrevit  vero  nimius 
Gallus,  ideoque  locus  intumuit*.”  Haec  vero  abun- 
dantia ex  magna  dilaceratione  partium  proficisci- 
tur, unde  major  inflammatio  in  iis  vas's  quae  os 
deponunt  movetur ; postulatque  primum  hirudi- 
nes, ad  inflammationem  tollendam,  deindeque 
compressionem,  et  emplastrum  Ammoniaci  cum 
Hydrargyro. 

Foeditas  membri  autem  rarius  ex  hac  causa, 
quam  ex  negligentia  ignorantiave  nascitur.  De 
hac  re  agens  Boyer  sic  dicit : Quaecunque  actio 
sit  qua  Gallus  formatur,  frustula  ossium,  diebus 
primis  viginti  post  fracturam,  eas  mutationes  sub- 
eunt, quibus  conjunctio  eorum  efficitur ; postea 
vero,  usque  ad  quinquagesimum  diem,  maxime 


* Vide  CzLsus,  De  Medicina,  p.  354. 

D 


26 


DE  EHACTUllIS  SIMPLICIBUS. 


conglutinantur:  ideoque  summa  opera  tunc  danda 
est,  ut  ossa  ex  toto  quiescant ; cum  enim  pauca 
exempla  sint,  in  quibus  foeditas  orta  est  ex  inae- 
quali incremento  ossis,  ita  longe  saepius  ex  mala 
coaptatione,  vel  ex  motu  partium,  proficiscitur. 

Quo  autem  foeditas  quam  maxime  caveatur, 
membrum  subinde  explorandum  est,  idque  maxi- 
me in  fracturis  obliquis : in  bis  enim  Callus  tar- 
dius formatur,  summumque  studium  postulatur, 
frequensque  extensio,  quo  ossa  protinus  inter  sese 
contingant. 


GAP.  VII. 

DE  DEFECTU  CONJUNCTIONIS,  ET  DE  ARTICU- 
LORUM PR^TER  NATURAM  CURATIONE^ 

Pro  CaUo  aliquando  'evenit  ut  materia  ad  si- 
militudinem ligamenti,  naturaeque  resilientis,  ef- 
fundatur, ossaque  conjungat.  Hoc  'ubi  accidit, 
naturaque  per  se  parum  valet,  tres  modi  novam 
inflammationem  movendi"  excogitati  sunt.  Pri- 
mum est  conterere  fracta  ossa  valide  inter^se;  id 
quod  eflficitur  aut  permittendo  ut  .a^r-deambu- 
let,  grallis  sustentus,  aut  appfehendefiido  extrema 

ossa  inanibus,  itaque,  conterendo.  Sic,  uti  idem 
Celsus  inquit,  “ Si  vetustas  occupavit,  mem- 
brum extendendum  est,  ut  aliquid  laedatur,  ossa- 
que inter  se  manu  dividenda,  ut  conciurendo  ex- 
asperentur, et  si  quid  pingue  est  eradatur,  totum- 
que quasi  recens  liat ; magna  tamen  cura  habita 
ne  nervi  musculive  laedantur  Idem  modus 
laudatus  est  quoque  a Johanne  Hunteii;  sed 
ante  Carolum  White  f,  Mancuniensem,  non 
adhibitus  fuisse  videtur : ille"  autem,  iu  tali  ex- 
emplo, imperavit  ut  aeger  assurgeret  e lecto  de- 
ambularetque,  grallis  sustentus,  membroque  va- 
hdo  vestimento  coriaceo  prius  incluso ; atque  ita 
ossa  conglutinata  sunt. 

Alter  modus  est  praecidere  extrema  ossa;  id 
quod  idem  White  primus  fecit,  in  puero  cui  hu- 
merus ita  curatus  est,  et  in  viro  cui  tibia ; uter- 
que autem  convaluit,  et,  ut  inquit  W hite,  hic 
modus  melior  quam  prior  est.  Sir  Asti.ey 
CooPER  quoque  mihi  narravit  duo  exempla,  in 
quibus  cognoverat  hanc  curationem  commode  ad- 
hibitam fuisse,  et  in  iis  fusa  Potassa  extremis  os- 


• Celsus,  De  Med.  p,  353. 
f Cases  in  Surgery,  p.  75.  &r 

sibus  admota  est.  In  his  autem  exemplis,  natu- 
rales actiones  corporis  febre  typho,  quae  operatio- 
nem secuta  est,  ex  toto  commutatae  fuerant.  Ar- 
bitrantur quidam  Hydrargyrum  prodesse  ad  os 
collocandum,  siquando  conjunctio  ossium  per  ma- 
teriam ligamcntosam  facta  fuerit : hoc  autem  re- 
medium a celeberrimo  Chirurgo  nuper  citato  plu- 
rimum vituperatur. 

Ultimus  modus  recentior  est,  primumque  adhi- 
bitus est  a Doctore  Physic,  ex  Philadelphia.  Is 
autem  est  demittere  setaccum  inter  extrema  fracta 
ossa ; isque,  etsi  interdum  fallit,  tamen  quoniam 
bene  cessit,  non  modo  auctori  ejus,  sed  etiam 
Brodie  aliisque,  licet  certe  hunc  modum,  si  cae- 
teri  fefellerint,  experiri. 

PRIORIS  TABULiE  EXPLICATIO.^ 

H.ec  Tabula  mihi  Cl.  Viro  Sir  Astley 
Coo  PER  data  est ; ostendi tque  seriem  ordinem- 
qu  eflPectuiim  ejus  inflammationis,  qua,  post 
Simplicem  Fracturam,  fractum  os  conglutinatur. 
Varias  figurae  ab  ossibus,  in  spiritu  vini,  Musaeo 
Valetudinarii  Divi  Thomae  servatis,  delinean- 
tur. Experimenta  autem  ab  eodem  Sir  Astley 
CooPER  in  ossa  cuniculorum  oblique  fracta  facta 
sunt,  neque  adhuc  edita  fuerunt. 

Fig.  1.  Repraesentat  fracturam  primo  die. 

2.  Ostendit,  secundo  die,  periostei  ab  osse  disjunc- 

tionem, ejusque  vasorum  productionem,  et  os 
magis  quam  pro  natura  perforatum. 

3.  Inflammationem  adhaesivam  indicat,  qua,  tertio 

die,  levis  effusio  in  os  efficitur. 

4.  Eadem  effusio,  quarto  die,  adaugetur. 

5.  Periosteum,  die  quinto,  crassius  fit;  effunditur- 

que  inter  id  atque  os  materia  adhaesiva. 

6.  Sexto  die  haec  effusio  plurimum  adaugetur,  pe- 

riosteum etiam  crassius  est,  summaque  pars 
ossis  nova  materia  ossea  contegitur. 

7.  Effusio  ab  uno  osse  ad  alterum,  septimo  die, 

extenditur,  indpitque  speciem  cartilaginis  in- 
duere. 

Fig.  8.  Commonstrat  cartilaginem,  qua?  jam  octavo  die 
extrema  fracta  ossa  comprehendit. 

9.  Magnam  massam  ejusdem  cartilaginis  repraesen- 
tat, quae  ad  decimum  diem  effusa  est. 

,10.  Die  duodecimo  cartilago  ossa  conjungere  visa 
est ; coepitque  exigua  punctula  ossis,  inaequa- 
liter  per  se  distributa,  ostendere. 

11.  Cartilago,  quarto  decimo  die,  multum  resorpta 

est;  quodque  relinquitur  ejus  os  depositum  in 
se,  atque  inter  extrema  ossa  procedens,  com- 
monstrat. 

12.  Septimo  decimo  die  fractum  os  ex  toto  per  no- 

vum os  conjunctum  est;  etsi,  uti  annotavit  Sir 
Astley  Cooper,  usque  ad  vicesimum  et  sep- 
timum diem  materia  ossea  deponi  perstitit. 


TABULA  POSTERIORIS  EXPLICATIO, 

In  hac  Tabula  utraque  figura  ex  aridis  ossibus 
facta  est,  quae  in  eodem  Musaeo  servantur, 

Fiff.  1.  Sectio  est  ossis  Femoris  hominis.  Ostendit  crus- 

O 

tam  osseam  quae,  ubi  os  transverse  fractum  est, 
fractaeque  partes  protinus  inter  se  contingunt, 
formatur.  Eadem  modum  quo,  in  his  exem- 
plis, cancelli  renascantur,  indicat. 

2.  Tibiae  hominis  Sectio  est  Consilium  est  osten- 
dere quo  pacto  fractae  partes  assis  post  fractu- 

ram  obliquam,  inter  se  dilabantur,  eademque 
quemadmodum  inaequaliter  coeant:  praeterea 
quo  modo  cancelli  iterum,  resorpta  crusta  ossis 
ibi  ubi  latera  fracti  ossis  inter  se  contingunt, 
formentur. 

